પોતાના પર થઈ રહેલા આક્ષેપથી અકળાયેલા ઓમાન ચાંડીએ પોતાના બચાવમાં એવો પ્રશ્ન કર્યો હતો કે આ મહિલાએ ક્યા હેતુસર મને લાંચ આપી હતી? તેમને પૂછ્યું હતું કે શું આ મહિલાને રાજ્ય સરકાર દ્વારા કોઈ આર્થિક મદદ કરવામાં આ‍વી હતી કે પછી કોઈ એવી સુવિધા આપવામાં આવી હતી જેના કારણે લાંચ આપવી પડે? ચાંડીએ જણાવ્યું હતું કે સરિતા નાયર અને તેની ટીમને રાજ્ય સરકાર તરફથી એક પણ પૈસાની મદદ કરવામાં આવી ન હતી કે ન તો રાજ્ય સરકારે એક પણ પૈસાનું નુકસાન ભોગવવું પડ્યું છે.